Document ID: 32008D0825

KOMMISSIONENS BESLUTNING
af 23. oktober 2008
om ændring af beslutning 2006/241/EF for så vidt angår import fra Madagaskar af visse sneglearter til konsum
(meddelt under nummer K(2008) 6083)
(EØS-relevant tekst)
(2008/825/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 6, og
ud fra følgende betragtninger:
(1)
Ved Kommissionens beslutning 2006/241/EF af 24. marts 2006 om beskyttelsesforanstaltninger over for visse produkter af animalsk oprindelse, bortset fra fiskerivarer, med oprindelse i Madagaskar (2) forbydes import af animalske produkter, undtagen fiskevarer, med oprindelse i Madagaskar.
(2)
Der blev gennemført et EF-kontrolbesøg i Madagaskar i marts 2007 med henblik på at vurdere folkesundhedskontrollen og forholdene vedrørende produktion af fiskevarer i det pågældende tredjeland. Resultaterne af kontrolbesøget og de opfølgende oplysninger, som Madagaskar har forelagt, viser, at landet kan give passende garantier, som gør det muligt også at tillade import derfra til Fællesskabet af visse sneglearter til konsum.
(3)
Beslutning 2006/241/EF bør derfor ændres i overensstemmelse hermed.
(4)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 2006/241/EF foretages følgende ændringer:
1)
Artikel 1 affattes således:
»Artikel 1
Denne beslutning gælder for produkter af animalsk oprindelse, bortset fra fiskerivarer og snegle, med oprindelse i Madagaskar.«
2)
Som artikel 1a indsættes:
»Artikel 1a
Ved »snegle« forstås i denne beslutning landsnegle af arterne Helix pomatia Linné, Helix aspersa Muller og Helix lucorum samt arter af Achatinides-familien, der er kølede, frosne, uden skal, kogte, tilberedte eller konserverede.«
Artikel 2
Denne beslutning er rettet til medlemsstaterne.
Udfærdiget i Bruxelles, den 23. oktober 2008.

Labels: 3
18
6